**ΡΟΜΑΝΤΙΚΗ ΒΕΝΕΤΙΑ ΑΝΑΓΕΝΝΗΣΙΑΚΗ ΤΟΣΚΑΝΗ CINQUE TERRE 5ΗΜΕΡΕΣ 28/09-02/10**

**1η Μέρα | Θεσσαλονίκη – Πτήση για Βενετία ( Τρεβίζο ) – Πάντοβα – Βενετία ( Μέστρε )**

Συγκέντρωση στο αεροδρόμιο και πτήση για το Τρεβίζο . Άφιξη και επιβίβαση στο λεωφορείο και αναχώρηση για την Πάντοβα, μία από τις μεγαλύτερες και πιο γραφικές πόλεις της βόρειας Ιταλίας. Καύχημα της πόλης είναι το ιστορικό της πανεπιστήμιο, ένα από τα πρώτα εκπαιδευτικά ιδρύματα στην Ευρώπη που απέκτησαν τον τίτλο του πανεπιστημίου (1222), στο ιστορικό του οποίου συναντάμε κορυφαία ονόματα των γραμμάτων και των τεχνών όπως ο Γαλιλαίος και ο Κοπέρνικος. Θα περιηγηθούμε στην πόλη για να δούμε πολλά από τα πιο σημαντικά αξιοθέατα της Πάντοβα. Ελεύθερος χρόνος για φαγητό και ξεκούραση. Στην συνέχεια αναχωρούμε για το Μέστρε. Άφιξη το απόγευμα και τακτοποίηση στο ξενοδοχείο μας.

**2η Μέρα | Βενετία – Ξενάγηση πόλης**

Πρωινό στο ξενοδοχείο. Αναχώρηση για τη πιο ρομαντική πόλη του κόσμου, χτισμένη πάνω σε 118 μικρά νησιά, που ενώνονται με 410 περίπου γέφυρες, και έχει ανακηρυχτεί Μνημείο Παγκόσμιας Πολιτιστικής Κληρονομιάς από την UNESCO. Από το Τρονκέτο, θα πάρουμε το  βαπορέτο και θα καταλήξουμε στην περιοχή Καστέλλο, όπου βρίσκεται η ορθόδοξη εκκλησία του Αγίου Γεωργίου των Ελλήνων και το Βυζαντινό Ινστιτούτο. Περνώντας από γραφικές γέφυρες και στενά σοκάκια, θα δούμε το επιβλητικό Παλάτσο των Δόγηδων, μια φαντασμαγορία από ροζ και λευκό μάρμαρο σε βενετσιάνικο-γοτθικό στιλ, και θα καταλήξουμε στην Πλατεία του Αγίου Μάρκου, «το ωραιότερο σαλόνι της Ευρώπης», όπως το χαρακτήρισε ο Ναπολέοντας. Εδώ βρίσκεται ο περίφημος Καθεδρικός του Αγίου Μάρκου, αριστούργημα βυζαντινής αρχιτεκτονικής, με εντυπωσιακά ψηφιδωτά, το καμπαναριό του (Καμπανίλε), ο Πύργος του Ρολογιού, η Μαρκιανή Βιβλιοθήκη και το περίφημο Μουσείο Καρέρ. Χρόνος ελεύθερος και αργά το απόγευμα επιστροφή  στο ξενοδοχείο  μας .

**3η Μέρα | Βενετία - Φλωρεντία (Ξενάγηση πόλης) – Πίζα – Μοντεκατίνι**

**Πρωινό και αναχώρηση για την Φλωρεντία . Η Φλωρεντία είναι μια πόλη – μουσείο με πίνακες, τοιχογραφίες, και γλυπτά από την πλουσιότερη και παραγωγικότερη περίοδο που γνώρισε ποτέ η τέχνη και ο πολιτισμός. Θα δούμε την εκκλησία του Τίμιου Σταυρού, την Σάντα Κρότσε, την πιο εντυπωσιακή εκκλησία της Φλωρεντίας και τόπος ταφής 270 επιφανών Φλωρεντίνων, ανάμεσα στους οποίος ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι, μια από τις πιο χαρακτηριστικές εικόνες της Φλωρεντίας. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης επί επτακόσια χρόνια, στο οποίο σήμερα φιλοξενούνται αξιόλογα έργα γλυπτικής και θα φτάσουμε στην Πιάτσα Σαν Τζιοβάνι, όπου βρίσκεται ο τρίτος μεγαλύτερος καθεδρικός ναός στην Ευρώπη, η Σάντα Μαρία Ντελ Φιόρε, με τον περίφημο τρούλο του Μπρουνελέσκι, σήμα κατατεθέν της πόλης. Χρόνος ελεύθερος για επίσκεψη στην αγορά του Σαν Λορέντζο. Στην συνέχεια αναχώρηση για την ιστορική πόλη της Πίζας με τα μεσαιωνικά τείχη. Στην περιήγησή μας θα δούμε μέσα στο «Πεδίο των Θαυμάτων» τον ξακουστό Κεκλιμένο Πύργο της Πίζας, το καμπαναριό του Καθεδρικού Ναού, το Βαπτιστήριο και το μνημειακό κοιμητήριο Κάμπο Σάντο. Έπειτα αναχωρούμε για το ξενοδοχείο μας που βρίσκεται στην περιοχή της Φλωρεντίας το Μοντεκατίνι.**

**4η Μέρα | Φλωρεντία – Προαιρετική εκδρομή στα Cinque Terre.**

**Πρωινό. Σήμερα για όσους το επιθυμούν μπορούν να συμμετέχουν σε μία εκδρομή στα χωριά Cinque Terre που βρίσκονται σκαρφαλωμένα στα απόκρημνα βράχια της νότιας ιταλικής Ριβιέρα. Η περιοχή αποτελεί μία από τις ομορφότερες της δυτικής Ιταλίας και έχει ανακηρυχθεί από την UNESCO μνημείο παγκόσμιας πολιτιστικής κληρονομιάς. Θα τα επισκεφτούμε σε μια μοναδική κρουαζιέρα (εισιτήριο εξ ’ιδίων ) και θα θαυμάσουμε τα μοναδικά χωριά Riomaggiore, Manarola και Monterosso, όπου θα έχουμε ελεύθερο χρόνο για γεύμα. Στη συνέχεια θα επισκεφθούμε το χωριό Vernazza που είναι ίσως το ωραιότερο χωριό της περιοχής και θα έχουμε την ευκαιρία να περιηγηθούμε στα όμορφα δρομάκια και να καταλήξουμε στα ερείπια του κάστρου με θέα που κόβει την ανάσα. Τέλος, θα επισκεφθούμε το Porto Venere κτισμένο στην άκρη της ιταλικής Ριβιέρας πάνω σε βραχώδη χερσόνησο. Ελεύθερος χρόνος και στην συνέχεια θα αναχωρήσουμε για το ξενοδοχείο.**

**5η Μέρα | Μοντεκατίνι – Βενετία ( Τρεβίζο ) πτήση επιστροφής**

**Πρωινό και αναχώρηση από το ξενοδοχείο με τις αποσκευές μας. Άφιξη στο αεροδρόμιο του Τρεβίζο και επιβίβαση στο αεροπλάνο για την πτήση επιστροφής.**

|  |  |  |  |  |  |  |
| --- | --- | --- | --- | --- | --- | --- |
| **ΡΟΜΑΝΤΙΚΗ ΒΕΝΕΤΙΑ - ΑΝΑΓΕΝΝΗΣΙΑΚΗ ΤΟΣΚΑΝΗ - CINQUE TERRE 5ΗΜΕΡΕΣ μέρες** | | | | **Αναχώρηση 28/09 - 02/10** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Ξενοδοχείο στο Μέστρε :  Russot Hotel or similar | 4\* | Πρωινό | Early booking ( πρώτες 20 θέσεις) :  435 €  Κανονική Τιμή :  475 € | 389 € | 160€ | Πτήσεις με Ryanair : Θεσσαλονίκη – Βενετία ( Τρεβίζο ) : 10:30-11:20 Βενετία ( Τρεβίζο ) - Θεσσαλονίκη: 20.50-23:35 |
| Ξενοδοχείο στο Μοντεκατίνι :  Biondi Hotel or similar |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Ryanair. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Τέσσερις (4) διανυκτερεύσεις σε ξενοδοχεία 4 \*. Πρωινό καθημερινά στον χώρο του ξενοδοχείου. Ασφάλεια αστικής ευθύνης. Μετακινήσεις - Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 145€. Check points: 35€. Τέλη διαμονής 10 € . Προαιρετική εκδρομή στα χωριά του Cinque Terre 60 € ( μεταφορά και εισιτήριο ). Επιπλέον αποσκευή 20 κιλών 80 € Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Φιλοδωρήματα, αχθοφορικά. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|